钦定古今图书集成/理学汇编/字学典/第115卷 > 朵尔直班
## 钦定古今图书集成/理学汇编/字学典/第115卷 > 朵尔直班

按《元史》本传：“朵尔直班，字惟中，年十四，见文宗。适将
幸上都，亲阅御衣，命录于簿。顾左右无能书汉字者，
朵尔直班引笔书之，命为尚衣奉御。寻授工部郎中。
至正元年，除翰林学士，俄迁中政使，拜中书平章政
事。喜为五言诗，于字画尤精。”

按：《书史会要》：“朵尔直班官中政院使日，尝奉敕书《邓
文肃公神道碑》。”